**Ismét sikeresen pályáztak**

A móri Radnóti Miklós Általános Iskola és Tagintézményei, a Pusztavámi és a kincsesbányai Kazinczy Ferenc Tagiskola második alkalommal nyert a **„Határtalanul”** pályázaton.

A pályázatkiíró, Bethlen Gábor Alapkezelő ZRT. támogatásával 80 diák és 8 pedagógus ötnapos osztálykiránduláson vehet részt **Szlovákiában**. (A közel másfél milliós támogatás a szállás- és útiköltséget teljes egészében fedezi.)

A **Felvidéki kincskereső** című nyertes projekt keretében sorra látogatják a bányavárosokat, közöttük Selmecbányát, Besztercebányát, Körmöcbányát. A határainkon túli magyarság gazdasági, földrajzi, kulturális és építészeti értékeinek megismerése mellett céljuk a madari testvériskolai kapcsolat és hagyomány ápolása, a magyarságtudat erősítése.

Az gazdag programsorozat mellett kitűnő alkalom kínálkozik arra is, hogy a gesztor- és tagintézmények diákjai között tartós barátságok szövődjenek, jól együttműködő közösséggé kovácsolódjanak.

Keszte Jánosné